作者:　启重帷,重帷照文杏。翡翠藻轻花,流苏媚浮影。　瑶笙燕始归,金堂露初晞。风随少女至,虹共美人归。　罗荐已擘鸳鸯被,绮衣复有蒲萄带。残红艳粉映帘中,　戏蝶流莺聚窗外。洛滨春雪回,巫峡暮云来。　雪花飘玉辇,云光上璧台。共待新妆出,清歌送落梅。　入丛台,丛台裛春露。滴沥间深红,参差散轻素。　妆蝶惊复聚,黄鹂飞且顾。攀折殊未已,复值惊飞起。　送影舞衫前,飘香歌扇里。望望惜春晖,行行犹未归。　暂得佳游趣,更愁花鸟稀。　且学鸟声调凤管,方移花影入鸳机。